OpenLLM-France/wikimedia huggingface dataset:
# José Gómez Osorio

José Ramón Gómez Osorio (Baleira, província de Lugo, 1882 - presó de Porlier, Madrid, 24 de febrer de 1940) fou un dirigent socialista gallec. Treballà com a ebenista i fou secretari del Sindicat de Ferroviaris de la UGT de Galícia. Fou elegit diputat per la província de Pontevedra pel PSOE a les eleccions generals espanyoles de 1931. Gómez Osorio pertanyia al corrent besteirista del socialisme.
Durant la guerra civil espanyola fou governador civil de Madrid des del 17 d'abril de 1938 i últim president de la Comissió Executiva Nacional del PSOE a l'interior (escollida pocs dies abans del final de la guerra, el 20 i 21 de març de 1939, amb la pretensió de convertir-se en la direcció del partit en l'exili; la subsegüent repressió franquista va acabar amb gairebé la meitat d'ella).
Durant el cop d'estat del coronel Casado va ser fet presoner per tropes del PCE a El Pardo en el seu intent d'ofegar aquest cop, i fou alliberat després de la capitulació de Negrín. En acabar la guerra va ser detingut per les tropes franquistes en el port d'Alacant, internat zl camp d'Albatera i portat posteriorment a la presó de Porlier. El 24 de febrer de 1940 va ser afusellat juntament amb Ricardo Zabalza Elorga, secretari general de la Federación Nacional de Trabajadores de la Tierra de la UGT, l'advocat i regidor de l'ajuntament de Madrid José Serrano Batanero i el tinent republicà Leandro García Martínez.
Va tenir 6 fills, Enrique, Bienvenido, Soledad, Josefa, Urbano i Sócrates. quest últim, promotor durant la Guerra de la nova federació socialista juvenil, no relacionada amb les JSU, romandria empresonat fins a 1945, en la mateixa presó que el seu pare, i posteriorment col·laboraria en la reconstrucció del PSOE en la clandestinitat.
Es troba enterrat en el cementiri de l'Almudena. A la seva tomba van ser traslladats també les restes de Cayetano Redondo Aceña, que va ser alcalde de Madrid durant la contesa.

## Referències

* ↑ Fitxa de José Gómez Osorio al Congrés dels Diputats
* ↑ (Graham, 301)
* ↑ Gaceta de la República: Decreto nombrando para el cargo de Gobernador Civil de la Provincia de Madrid a D. José Gómez Osorio.
* ↑ (Graham, 300)
* ↑ (Graham, 298)
* 1 2 Fusilamiento de Gómez Osorio

## Bibliografia

* Graham, Helen. El PSOE en la Guerra Civil, 2005. ISBN 84-8306-609-2.
# Blue Springs (Mississipi)

Blue Springs és una població dels Estats Units a l'estat de Mississipi. Segons el cens del 2000 tenia 144 habitants.

## Demografia

Segons el cens del 2000, Blue Springs tenia 144 habitants, 53 habitatges, i 34 famílies. La densitat de població era de 54 habitants per km².
Dels 53 habitatges en un 32,1% hi vivien nens de menys de 18 anys, en un 54,7% hi vivien parelles casades, en un 11,3% dones solteres, i en un 34% no eren unitats familiars. En el 30,2% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,46.
Per edats la població es repartia de la següent manera: un 21,5% tenia menys de 18 anys, un 10,4% entre 18 i 24, un 34,7% entre 25 i 44, un 20,1% de 45 a 60 i un 13,2% 65 anys o més.
L'edat mediana era de 38 anys. Per cada 100 dones de 18 o més anys hi havia 94,8 homes.
La renda mediana per habitatge era de 41.250 $ i la renda mediana per família de 52.188 $. Els homes tenien una renda mediana de 30.938 $ mentre que les dones 26.000 $. La renda per capita de la població era de 16.257 $. Cap de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blue Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Blue Springs». American Fact Finder. Oficina del Cens dels Estats Units, 12-01-2010.
# Dolmen del Coll de Creu

El Dolmen del Coll de Creu és un monument megalític del terme comunal de Clarà i Villerac, molt a prop del límit amb el de Prada, tots dos a la comarca del Conflent, de la Catalunya del Nord. És al nord-est del Coll de Creu, al costat est del camí que ressegueix la carena.
Segons alguns autors, el dolmen ja és desaparegut, però el 2003 encara va ser visitat per Joan Abelanet i Raimon Gual. Havia estat donat a conèixer per aquests dos autors el 1969.

## Vegeu també

* Llista de monuments megalítics dels Pirineus Orientals

## Referències

* ↑ El Dolmen del Coll de Creu en els ortofotomapes de l'IGN
* ↑ Carreras i Tarrús, 2013.

## Bibliografia

* Carreras Vigorós, Enric; Tarrús Galter, Josep. 181 anys de recerca megalítica a la Catalunya Nord (1832-2012). Girona: Annals de l'Institut d'Estudis Gironins, n. 54, 2013.
# Proasellus mateusorum

Proasellus mateusorum és una espècie de crustaci isòpode pertanyent a la família dels asèl·lids.

## Hàbitat

Viu a l'aigua dolça.

## Distribució geogràfica

Es troba a 3 pous a Vendas Novas (Alentejo, Portugal).

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Afonso, O., 1982. Un nouvel asellide cavernicole du Portugal: Proasellus mateusorum sp. N. (Crustacea, Isopoda, Asellota). Anais da Faculdade de Ciencias Universidade do Porto 63(1-4), 10 pp.
* 1 2 Catalogue of Life (anglès)
* ↑ uBio (anglès)
* 1 2 World Marine, Freshwater and Terrestrial Isopod Crustaceans Database (anglès)
* ↑ Fauna ibérica - CSIC (castellà)
* ↑ World Register of Marine Species (anglès)
* ↑ Biodiversidade em Portugal (portuguès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.
* ↑ M. Esteban i B. Sanchiz, 1997. Descripción de nuevas especies animales de la península Ibérica e islas Baleares (1978-1994): Tendencias taxonómicas y listado sistemático. Graellsia, 53: 111-175. Arxivat 2012-07-06 a Wayback Machine.
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Esquerra Catalana

«Esquerra Catalana» té aquests significats:
* Esquerra Catalana, aliança electoral formada el 1909 entre alguns sectors de la Unió Republicana (1903), el Partit Republicà Democràtic Federal i el Centre Nacionalista Republicà i que uns mesos més tard va constituir-se com a partit sota la denominació d'Unió Federal Nacionalista Republicana
* Esquerra Catalana (1921-1923)
* Esquerra Catalana (1989-1993)
* Esquerra Catalana dels Treballadors, partit polític de la Catalunya del Nord
# José Gómez Ortega (torero)

José Gómez Ortega (Sevilla, 8 de maig de 1895 - Plaza de toros La Caprichosa, 16 de maig de 1920), conegut com a Gallito III, més tard també com a Joselito o Joselito el Gallo va ser un torero andalús, membre de la dinastia taurina andalusa dels Gallo, fill del també torero Fernando Gómez García "El Gallo". Era d'ètnia gitana per part de mare, Gabriela Ortega Feria.
És conegut per aportar modificacions a la tauromaquia moderna, sentar les bases de la selecció de braus a les ramaderies braves i promoure la construcció de les places de braus monumentals.
Considerat nen prodigi del toreig, torejava a l'edat de sis anys. Actualment és considerat com un dels toreros més complerts i dominadors de la tauromaquia, protagonitzant junt a Juan Belmonte, amb qui va mantenir una rivalitat i al mateix temps una bona amistat, la denominada Edat d'Or del toreig a la dècada de 1910.
Va morir a la Plaça de Braus de Talavera de la Reina el 16 de maig de 1920, quan el cinquè brau de la tarda, Bailador, el corneja al sotaventre, causant-li la mort. La imatge de Nostra Senyora de la Esperança Macarena va ser vestida de negre per la seva mort per primera i única vegada a la seva història.
Està enterrat al Cementiri de San Fernando a Sevilla, on te un mausoleu finançat per subscripció popular i realitzat per l'escultor valencià Marià Benlliure.

## Vegeu també

* Família Gallo

## Referències

* ↑ «Cien años sin Joselito, padre del toreo moderno» (en castellà), 14-05-2020. [Consulta: 13 abril 2022].
* ↑ «¿Fue Joselito el Gallo el mejor torero de todos los tiempos?» (en castellà), 12-04-2020. [Consulta: 13 abril 2022].
* ↑ «Un siglo de la alternativa de José Gómez Ortega, el más portentoso de los toreros» (en castellà), 16-09-2012. [Consulta: 13 abril 2022].
* ↑ «TRAGICA MUERTE DE "JOSELITO".» (en castellà), 18-12-2014. [Consulta: 13 abril 2022].
* ↑ «Un centenario muy especial: la única vez que la Macarena se vistió de luto… Por Joselito ‘El Gallo’, claro» (en castellà), 09-02-2020. [Consulta: 13 abril 2022].
# Romulà

Els romulans són una espècie alienígena fictícia de l'univers de Star Trek. Són una espècie que provenen dels vulcanians. Són representats com apassionats, traïdors i oportunistes. Són la raça dominant de l'Imperi Estel·lar Romulà, un dels grans imperis al Quadrant Beta de la Via Làctia.
Els romulans van ser creats per Paul Schneider, qui va dir que "això va ser relacionat amb desenvolupar un grup romanesc d'antagonistes admirables... una extensió de la civilització romana en el punt de vista dels viatges espacials".

## Història fictícia

Formen un imperi fundat per viatgers originaris del planeta Vulcà que van decidir abandonar la saviesa i calma que envoltaven la societat d'aquest planeta i canviar-la per una filosofia d'exploració, conquesta i poder a la galàxia. El centre del poder romulà es troba als seus dos planetes de major importància, Ròmul i Rem.
# La Casa Blanca (Lludient)

La Casa Blanca és una masia abandonada i en ruïnes del terme municipal del Lludient, a la comarca de l'Alt Millars, a l'àrea castellanoparlant del País Valencià.
Situada no gaire lluny de la font del Navarro, on fan frontera els territoris del mateix Lludient, Sucaina, Cirat i Aranyel, s'hi pot accedir amb vehicle a través d'una pista que naix del punt quilomètric 33 de la carretera CV-195 i que enllaça amb l'anomenat camino de la Casa Blanca a l'altura de la masia de la Cantera de Sucaina.
L'any 1934 comptava únicament amb 5 habitants. En el registre següent de població, el de 1940, no apareixen dades d'aquest mas, tot i que els seus veïns podrien haver estat inclosos en la xifra que es recull per a la veïna caseria de l'Hostal.

## Referències

* ↑ «Casa Blanca». Institut Cartogràfic Valencià. [Consulta: 27 setembre 2016].
* ↑ «Vecinos ilustres de Ludiente: Eloy Andreu Mor» (en castellà). Ludiente activo, 31-10-2013. [Consulta: 27 setembre 2016].
* ↑ Dirección General de Estadística. Nomenclátor de las ciudades, villas, lugares, aldeas y demás entidades de población de España (en castellà). Madrid: Barranco, 1940.
# Trucada telefònica

Una trucada telefònica (en valencià, tocada telefònica) és l'operació de posada en connexió entre una persona amb un telèfon i el seu destinatari. Després del marcatge del número de telèfon d'aquest últim en el teclat del dispositiu emissor de la trucada, sona un timbre o una melodia en el telèfon de destinació fins que l'individu en qüestió despenja acceptant la trucada. Llavors pot començar la conversa telefònica, que sol començar amb una salutació o, si es desconeix la identitat de qui truca, amb preguntes com ara "Digui?" o "Qui és?".
A més del mètode tradicional de fer una trucada telefònica, les noves tecnologies permeten altres maneres de realitar trucades telefòniques, com ara el marcatge per veu o Veu per IP, o fins i tot la realització de trucades amb dispositius diferents del telèfon tradicional, com ara un ordinador o una tauleta tàctil, utilitzant programes o aplicacions com ara Skype, Zoom o Jitsi.
Les trucades telefòniques són un mercat per als operadors de telefonia, que en general ofereixen la possibilitat de subscripcions als seus serveis (servei de telefònic). En general es carreguen al compte del client en funció de la durada, la situació del receptor de la trucada (la distància) o les característiques especials del número marcat (número gratuït o de pagament), podent tenir una política de preus especial.
Les trucades telefòniques que el receptor no ha respost o despenjat i que queden enregistrades en el dispositiu mòbil reben el nom de trucades perdudes (en valencià, tocades perdudes).

## Referències

* ↑ «Tocada», Diccionari normatiu valencià. Acadèmia Valenciana de la Llengua.
* ↑ marcatge a Optimot
* ↑ Roos, Dave. «How VoIP Works». How Stuff Works. [Consulta: 12 març 2011].

## Vegeu també

* Central telefònica
# Proasellus lusitanicus

Proasellus lusitanicus és una espècie de crustaci isòpode pertanyent a la família dels asèl·lids.

## Hàbitat

Viu a l'aigua dolça.

## Distribució geogràfica

Es troba a Europa: Portugal.

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 3 Catalogue of Life (anglès)
* ↑ uBio (anglès)
* 1 2 World Marine, Freshwater and Terrestrial Isopod Crustaceans Database (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ A Pan-European Species directories Infrastructure (PESI) (anglès)
* ↑ World Register of Marine Species (anglès)
* ↑ Fauna ibérica - CSIC (castellà)
* ↑ SeaLifeBase (anglès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.
* ↑ Biodiversidade em Portugal (portuguès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
* Discover Life (anglès)
# Apogon erythrinus

Apogon erythrinus és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 4 cm de longitud total.

## Distribució geogràfica

Es troba a l'est del Pacífic central: Illes Hawaii.

## Referències

* ↑ AQUATAB.NET
* 1 2 «Apogon erythrinus» (en anglès). FishBase. Froese, Rainer; Pauly, Daniel (editors).

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Snyder, J. O. 1904. A catalogue of the shore fishes collected by the steamer "Albatross" about the Hawaiian Islands in 1902. Bull. U. S. Fish Comm. v. 22 [1902]: 513-538, Pls. 1-13.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Dario Nardella

Dario Nardella (Torre del Greco, Ciutat metropolitana de Nàpols, 20 de novembre de 1975) és un músic, advocat i polític italiá.
Nascut a Torre del Greco, des dels catorze anys viu a Florència, on cursà estudis superiors musicals i jurídics. El 1998 es va graduar en violí al Conservatori Luigi Cherubini, desenvolupant una activitat professional com a intèrpret d'aquest instrument fins a 2004. Tres anys abans, va obtenir la llicenciatura cum laude en Dret per la Università degli Studi di Firenze, doctorant-se posteriorment en Dret Públic i Dret Ambiental. A la Universitat on va estudiar, aconseguí una plaça de professor adjunt de Legislació sobre Patrimoni Cultural, però des de juny de 2004, amb vint-i-vuit anys, es concentrà en la política representativa a les files dels Demòcrates d'Esquerra (DS), la formació socialdemòcrata moderada procedent de l'extint Partit Comunista i que el 2007 va donar lloc al Partit Democràtic (PD). Aconseguí un primer mandat de cinc anys com a regidor a l'Ajuntament de Florència, essent alcalde Leonardo Domenici. Entre 2006 i 2008 compaginà el servei municipal i una funció d'assessor legal adjunt al Ministeri de Relacions amb el Parlament i Reforma Institucional, dins de l'últim Govern nacional dirigit per Romano Prodi. Al Consell Municipal florentí, Nardella presidia la Comissió de Cultura, Educació i Esport.
En les eleccions de juny de 2009 aconseguí un nou mandat de regidor a la llista de centreesquerra del PD, amb Matteo Renzi com a candidat a alcalde. Nardella es va convertir en un dels col·laboradors i homes de confiança de Renzi. El 2013 Nardella, prèvia renúncia al Consell Municipal de Florència, del qual formava part aleshores, va prendre possessió del seu escó per Toscana a la Cambra baixa del Parlament d'Itàlia.
Des del 26 de maig de 2014 exerceix com a alcalde de Florència, i des del 2020 és el president de la xarxa de ciutats Eurocities.

## Referències

* 1 2 3 «Dario Nardella». Centre d'Estudis i Documentació Internacionals a Barcelona (CIDOB). [Consulta: 9 gener 2021].
* ↑ «Dario Nardella». Camera dei deputati - Gruppo parlamentare PD. Arxivat de l'original el 24 de març 2014. [Consulta: 9 gener 2021].
* ↑ «Dario Nardella». La Repubblica, 24-04-2014 [Consulta: 9 gener 2021].
* ↑ «Sindaco Dario Nardella». Regione Toscana - Città di Firenze. [Consulta: 9 gener 2021].
* ↑ «Il sindaco di Firenze Dario Nardella nuovo presidente di Eurocities, la più grande organizzazione delle città europee». Regione Toscana - Città di Firenze, 05-11-2020. [Consulta: 9 gener 2021].
# Heaven & Hell (àlbum d'Ava Max)

Heaven & Hell és el primer àlbum d'estudi de la cantant Ava Max, publicat el 18 de Setembre del 2020. Inclou els senzills Sweet But Psycho, Kings & Queens i Who's Laughing Now.

## Antecedents

En una entrevista el desembre de 2019 Ava Max va dir que el seu àlbum estava pràcticament acabat i llest per veure la llum en els propers mesos. El 29 de Juliol del 2020 Ava Max finalment va anunciar oficialment el seu àlbum, confirmant-ne el títol la data de llançament.

## Senzills
### Kings & Queens

El 12 de Març Ava Max va publicar el senzill Kings & Queens. A finals de mes, Max va compartir el videoclip de la cançó.

### Who's Laughing Now

A finals de Maig, Ava Max va anunciar el llançament del seu proper senzill Who's Laughing Now pel 2 de Juny del 2020. A causa de les protestes als Estats Units arran de l'assassinat de George Floyd, el llançament de la cançó es va aplaçar indefinidament. La cançó finalment va veure la llum el 29 de Juliol.

## Referències

* ↑ «Ava Max's debut album is 'pretty much finished'» (en anglès americà). [Consulta: 23 agost 2020].
* ↑ «https://twitter.com/avamax/status/1288552843415191553». [Consulta: 23 agost 2020].
# Harrisburg (Nebraska)

Harrisburg és una concentració de població designada pel cens dels Estats Units a l'estat de Nebraska. Segons el cens del 2000 tenia 75 habitants.

## Demografia

Segons el cens del 2000, Harrisburg tenia 75 habitants, 31 habitatges, i 23 famílies. La densitat de població era de 5,4 habitants per km².
Dels 31 habitatges en un 19,4% hi vivien nens de menys de 18 anys, en un 71% hi vivien parelles casades, en un 3,2% dones solteres, i en un 22,6% no eren unitats familiars. En el 16,1% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,63.
Per edats la població es repartia de la següent manera: un 21,3% tenia menys de 18 anys, un 6,7% entre 18 i 24, un 14,7% entre 25 i 44, un 36% de 45 a 60 i un 21,3% 65 anys o més.
L'edat mediana era de 49 anys. Per cada 100 dones de 18 o més anys hi havia 110,7 homes.
La renda mediana per habitatge era de 47.083 $ i la renda mediana per família de 50.625 $. Els homes tenien una renda mediana de 43.750 $ mentre que les dones 11.563 $. La renda per capita de la població era de 19.992 $. Cap de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harrisburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Harrisburg». American Fact Finder. Oficina del Cens dels Estats Units, 12-01-2010.
# Proasellus lykaonicus

Proasellus lykaonicus és una espècie de crustaci isòpode pertanyent a la família dels asèl·lids.

## Hàbitat

És una espècie demersal.

## Distribució geogràfica

Es troba a Turquia: la cova Korukini (la província de Konya).

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Argano, R. i Pesce, G. L., 1978. Asellidae di Turchia (Crustacea, Isopoda). Quaderni de Speleologia, circolo Speleologico Romano 3: 15-25.
* 1 2 Catalogue of Life (anglès)
* ↑ SeaLifeBase (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ World Register of Marine Species (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* Encyclopedia of Life (anglès)
# Father of the Pride

Father of the Pride és una sèrie de televisió estatunidenca creada per Jeffrey Katzenberg i emesa originalment el 2004 per la cadena NBC en format HDTV.

## Repartiment

* John Goodman - Larry
* Cheryl Hines - Kate
* Danielle Harris - Sierra
* Daryl Sabara - Hunter
* Carl Reiner - Sarmoti
* Orlando Jones - Snack
* Julian Holloway - Siegfried Fischbacher
* David Herman - Roy Horn
* John O'Hurley - Blake
* Wendie Malick - Victoria

## Enllaços externs

* Lloc oficial Arxivat 2021-05-23 a Wayback Machine. (anglès)
# Apogon endekataenia

Apogon endekataenia és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 14 cm de longitud total.

## Distribució geogràfica

Es troba al Pacífic occidental: des de la badia de Tòquio (Japó) fins a Taiwan i Samoa.

## Referències

* ↑ AQUATAB.NET
* 1 2 «Apogon endekataenia» (en anglès). FishBase. Froese, Rainer; Pauly, Daniel (editors).

## Bibliografia

* Bleeker, P. 1852. Bijdrage tot de kennis der ichthyologische fauna van het eiland Banka. Natuurkd. Tijdschr. Neder. Indië v. 3: 443-460.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.